·tager den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen om "International havforvaltning: En dagsorden for havenes fremtid" og Rådets konklusioner om den i betragtning og

I overensstemmelse med de procedurer, der finder anvendelse på regionale fiskeriforvaltningsorganisationer (RFFO'er) fastlægges den holdning, der skal indtages på Unionens vegne på de årlige møder i de regionale fiskeriorganer, f.eks. WECAFC, ved hjælp af en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årsmøde ved et uofficielt kommissionsdokument, som drøftes i Rådets arbejdsgruppe.

Som medlem har Unionen medbestemmelses- og stemmeret. WECAFC bestræber sig på at træffe sine afgørelser ved konsensus. I andre tilfælde træffes afgørelserne med et flertal af de afgivne stemmer, medmindre andet er fastsat i forretningsordenen.

WECAFC er et rådgivende teknisk og regionalt fiskeriorgan, der er oprettet i henhold til artikel VI, stk. 1, i FAO's statutter. WECAFC's sekretariat forvaltes og finansieres af FAO. Kommissionens hovedfunktion er at fremme, koordinere og lette forvaltning og aktiviteter i forbindelse med bevarelse og forvaltning af havets biologiske ressourcer inden for sit kompetenceområde. WECAFC kan også rådgive sine medlemmer og kompetente fiskeriorganisationer om fiskeriforvaltning, tilsyn, kontrol og overvågning. Den kan også eventuelt bistå sine medlemmer i gennemførelsen af relevante internationale fiskeriinstrumenter og, efter anmodning, i bevarelse, forvaltning og udvikling af grænseoverskridende og fælles bestande under deres respektive nationale jurisdiktioner.

WECAFC blev oprettet i 1973 ved De Forenede Nationers Fødevare- og Landbrugsorganisations (FAO's) Råds resolution 4/61 i medfør af artikel VI, stk. 1, i FAO's statutter. WECAFC har til formål at fremme effektiv bevarelse, forvaltning og udvikling af havets biologiske ressourcer inden for sit kompetenceområde i overensstemmelse med FAO's adfærdskodeks for ansvarligt fiskeri og behandle de fælles problemer vedrørende forvaltning og udvikling af fiskeriet, som medlemmerne står over for.

Det materielle retsgrundlag for en afgørelse i henhold til traktatens artikel 218, stk. 9, afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to led, og det ene af disse formål eller disse led kan bestemmes som det primære, mens det andet kun er sekundært, skal den afgørelse, der vedtages i henhold til traktatens artikel 218, stk. 9, have ét materielt retsgrundlag, hvilket er det, som det primære formål eller led tilsiger.

WECAFC er et teknisk og regionalt fiskeriorgan, der er oprettet i henhold til FAO's resolution 4/61 af 1973 i medfør af artikel VI, stk. 1, i statutterne for FAO. Mens WECAF-afgørelser ("henstillinger" og "resolutioner") ikke er bindende, vil de retsakter, som WECAFC skal vedtage, kunne få afgørende indflydelse på indholdet af de regler, der vedtages af EU-lovgiver.

I henhold til artikel 218, stk. 9, i traktaten om Den Europæiske Unions funktionsmåde ("traktaten") skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

RÅDETS AFGØRELSE

om den holdning, som skal indtages på Den Europæiske Unions vegne i Kommissionen for Fiskeriet i det Vestlige Centrale Atlanterhav

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde ("traktaten"), særlig artikel 43, stk. 2, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1)Den Europæiske Union er medlem af Kommissionen for Fiskeriet i det Vestlige Centrale Atlanterhav (WECAFC), en regional fiskerikommission under De Forenede Nationers Fødevare- og Landbrugsorganisation (FAO), oprettet i henhold til artikel VI, stk. 1, i FAO's statutter.

(2)Den Europæiske Union er medlem af FAO.

(3)WECAFC kan i henhold til artikel 6 i litra h) i sine reviderede statutter vedtage henstillinger og resolutioner. Som følge af WECAFC's rådgivende status er kommissionens afgørelser ikke bindende for dens medlemmer.

(4)WECAFC skal på sine møder i kommissionen vedtage henstillinger og resolutioner til bevarelse og forvaltning af havets biologiske ressourcer.

(5)Det er hensigtsmæssigt at fastlægge den holdning, der skal indtages på Unionens vegne i WECAFC i 2019-2023, da WECAFC skal vedtage ikke-bindende retsakter, der vil kunne få afgørende indflydelse på indholdet af de regler, der vedtages af EU-lovgiveren. De fleste af Rådets afgørelser om Unionens holdning i RFFO'er, som Unionen er kontraherende part i, skal revideres inden disse RFFO'ers årlige møder i 2024. For at skabe større sammenhængen mellem Unionens holdninger i alle RFFO'er og regionale fiskeriorganer og strømline revisionsprocessen bør denne afgørelse fra Rådet derfor revideres senest før næste årlige møde i WECAFC i 2024.

(6)I den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om "International havforvaltning: En dagsorden for havenes fremtid" og Rådets konklusioner om den fastlægges, at fremme af foranstaltninger til at støtte og forbedre de regionale fiskeriforvaltningsorganisationers effektivitet og, hvor det er relevant, forbedring af deres forvaltning og styrkelse af samarbejdet på centrale havområder for at lukke lakuner i den regionale forvaltning er et centralt element i Unionens indsats i disse fora.

(7)Som det fremgår af Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en EU-strategi for plast i en cirkulær økonomi, bør der træffes specifikke foranstaltninger til reducering af plast- og havforurening og til forebyggelse af, at fiskeredskaber mistes eller efterlades til søs.

(8)I betragtning af, at fiskeressourcerne i WECAFC-området løbende udvikler sig, og at der i Unionens holdning bør tages hensyn til denne udvikling, herunder nye videnskabelige og andre relevante oplysninger, der forelægges før eller under møderne i WECAFC, bør der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i traktaten om Den Europæiske Union fastlægges procedurer for præciseringen fra år til år af Unionens holdning for 2019-2023 —

VEDTAGET DENNE AFGØRELSE:

Artikel 1

Den holdning, som skal indtages på Unionens på møderne i Kommissionen for Fiskeriet i det Vestlige Centrale Atlanterhav (WECAFC), er fastlagt i bilag I.

Artikel 2

Den holdning, som skal indtages på Unionens vegne på samlingerne i WECAFC, præciseres fra år til år i overensstemmelse med bilag II.

Artikel 3